NaiveNeuron/SloPal huggingface dataset:
Dostál, Ondrej, poslanec NR SR (2024-06-12):
Pán poslanec Glück, ja nemám konkrétny návrh, keby som ho mal, tak by som ho predložil. Len teda upozorňujem, že aj za pána ministra Boreca, aj za pani ministerky Žitňanskej, aj za pani ministerky Kolíkovej sa pripravovali novely zákona o slobodnom prístupe k informáciám, ktoré nedošli až do parlamentu a v niektorých z nich boli riešené aj otázky úhrady nákladov za sprístupňovanie informácií nad rámec toho, čo je dnes v zákone. Ja som aj teda citoval, alebo teda odvolal sa na tú novelu z roku 2017, ktorá bola pripravovaná, ktorá hovorila o hranici 200 kópií pre povinné, fotokópií alebo nových skenov pre povinné osoby, ktoré nie sú obce, ktoré nie sú mestami a pre tých sto. A bolo v zákone, alebo v návrhu zákona priamo uvedené, že ak niekto vyžaduje niečo, čo je nad rámec toho, tak si povinná osoba môže žiadať päť centov za každú ďalšiu fotokópiu alebo naskenovanú, naskenovanú listinu. Samozrejme, že sa možno baviť o tom, že či to má byť sto, dvesto. Je možné stanoviť povedzme že rozsah hodín, ktoré zamestnanec povinnej osoby venuje tomu vyhľadávaniu a tomu priradiť nejakú, nejakú čiastku. Je možné zadefinovať, zadefinovať buď priamo v zákone, alebo v nejakom inom všeobecne záväznom právnom predpise, nariadení vlády, alebo, alebo vo vyhláške, že aká, aká má byť povedzme suma za naskenovanú listinu alebo za hodinu práce, ale nie to ponechať na úplne svojvoľné rozhodovanie, rozhodovanie povinnej osoby, že si ona povie, tak toto je už mimoriadne náročné vyhľadávanie, tak, tak to takto spoplatním.
M. Sabolová, poslankyňa: (2007-12-05):
Nič sme sa nedozvedeli, jeho kompetencie sú veľmi veľké a veľmi široké a myslím si, že z toho, že výbory sú večer, nepredpokladám ani ja, že bude rokovanie dnes. Jedine, že by to stihol telegramom večer o ôsmej po rokovaní výboru pre kultúru, ktorý rokuje posledný, aby sme prišli potom na deviatu hodinu do parlamentu a mohli v nočnom rokovaní pokračovať tak nedôstojne, ako sa tu za minulé volebné obdobie to nikdy nestalo, a nočné rokovania v tomto parlamente už neboli... (Prerušenie vystúpenia predsedajúcim.)
Bašistová, Alena, poslankyňa NR SR (2017-09-19):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 686. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 709 z 21. augusta 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Šipoš, Michal, poslanec NR SR (2021-12-02):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022 od prerokovania návrhu zákona v Národnej rade v prvom čítaní.
Šeliga, Juraj, podpredseda NR SR (2020-11-04):
Ďakujem pekne, pani poslankyňa. Pán Vážny? Nechce zaujať stanovisko. Vyhlasujem teda rozpravu za skončenú a prerušujem rokovanie o tomto bode programu. Nad rámec toho chcem povedať, pani poslankyňa, že náš klub bude rokovať o podpore tohto vášho návrhu, lebo mi príde veľmi rozumný. Je 12.03 hod., kolegyne, kolegovia, s tým, že vám prajem dobrú chuť k obedu a vidíme sa o 14.00 hod., keď budeme pokračovať návrhmi na skrátené legislatívne konanie, resp. návrhmi zákonov, ktorým bolo umožnené byť v skrátenom legislatívnom konaní. (Prerušenie rokovania o 12.06 hodine.) (Pokračovanie rokovania o 14.00 hodine.)
Grausová, Natália, poslankyňa NR SR (2018-06-18):
Slovo. Pán Farkašovský, ja by som sa vám chcela poďakovať za váš naozaj vysoko kultivovaný, vysoko odborný a naozaj kompetentný príspevok do rozpravy. Veľmi si cením aj som sa poučila mnohému, čo ste hovorili, a naozaj oceňujem tento váš prístup a tento váš príspevok do rozpravy. Ďakujem vám.
Paška, Pavol, predseda NR SR (2014-07-08):
Pán poslanec Puci.
Hrnčiar, Andrej, podpredseda NR SR (2019-09-12):
Pán poslanec Farkašovský.
V. Veteška, podpredseda NR SR: (2004-07-06):
Hovoril som to preto, že som si myslel, že sa môže opakovať situácia aj v iných poslaneckých kluboch a nenašiel som vtedy oporu v mojom vystúpení ani podporu nikoho, pretože sa povedalo aj  istými, úprimne povedané aj úsmevmi o tom, že sa to môže stať len v HZDS. S odstupom času sa ukázalo, hoci to nerád s hrdosťou hovorím, to nie je hrdosť, ukázalo, že som mal pravdu, že neskôr opustili poslanecké kluby aj členovia poslaneckého klubu za politickú stranu ANO aj SDKÚ. Situácia sa nakoniec vyvinula tak, že dnes parlament má stále ohrozenú stabilitu, koalícia nemá väčšinu, opozícia nie je schopná presadiť svoju pozíciu a dostali sme sa do situácie, keď 21 poslancov je akože nezávislých. Z tohto vyplývalo aj to, že jednotlivé výbory Národnej rady obsadzovali poslanci, ktorí postupom času prestali byť reprezentantmi politických strán, ktoré prešli riadnymi parlamentnými voľbami, a tak sa stalo aj to, že predsedom výboru pre sociálne veci bol zvolený pán Tkáč. Ja v tejto chvíli musím navrhnúť vzhľadom na to, že pán Tkáč nemá ani klub, nie je ani členom žiadneho klubu, ani Ľudová únia nefunguje, chcem, vážený pán predseda, navrhnúť, aby Národná rada v tajnom hlasovaní odvolala pána Tkáča z funkcie predsedu výboru pre sociálne veci a bývanie. Hovorím však otvorene, pán Tkáč, pán kolega Tkáč, tebe do očí pred všetkými, vážim si ťa ako človeka, odborníka na sociálne otázky, ale politické riešenie situácie v parlamente si vyžaduje, aby som takýto návrh predložil. A vám ďakujem za porozumenie.
Paška, Pavol, predseda NR SR (2014-04-01):
Pán poslanec Simon do rozpravy. Nie je tu. Prepadá mu poradie. Pán poslanec Lebocký do rozpravy. Nech sa páči.
V. Veteška, podpredseda NR SR: (2005-05-26):
D. Bollová, poslankyňa: Ďakujem pekne, pán predsedajúci. Pán spravodajca, chápem vaše vystúpenie, vy ste v podstate slušný človek, ale dovolím si doplniť, resp. oponovať vašej prosbe. Ja si myslím, že ja som hovorila k veci, k správe. Ja som nečítala cestovný poriadok, ako sa to robí trebárs v americkom senáte, ja som sa vyjadrovala k správe. Takže by som vás aj prosila, aby ste tu neusmerňovali diskusiu, či niekto má ešte vystupovať, alebo nemá, dokonca nabádať pána predkladateľa, aby nereagoval na to, čo sa tu počulo. Veď tu sa, prosím pekne, diskutuje k správe, ktorú predložil. Ďakujem.
B. Bugár, podpredseda NR SR: (2005-02-03):
(Hlasovanie.) Prítomných 139 poslancov, za 125, zdržalo sa 12, nehlasovali 2. Konštatujem, že body 1 až 10, 12, 14 a 15 zo spoločnej správy sme schválili. Nech sa páči. V. Horák, poslanec: Dobre. Teraz budeme hlasovať o bodoch spoločnej správy č. 11, 13 a 16 spoločne s návrhom gestorského výboru body neschváliť.
Laššáková, Jana, podpredsedníčka NR SR (2014-07-04):
S reakciou pán poslanec Susko, nech sa páči.
Šeliga, Juraj, podpredseda NR SR (2021-03-30):
Poprosím vás, poprosím vás, pani ministerka, evidentne sú všetci radi, že ste tu, ale...
Žiga, Peter, podpredseda NR SR (2024-09-11):
Pán poslanec Čellár.
B. Bugár, podpredseda NR SR: (2005-05-18):
J. Cuper, poslanec: Pán kolega Mikloško, lebo len na teba budem reagovať, na Máriu Sabolovú nebudem reagovať, lebo bola bezobsažná. Áno, nehovoril som o týchto veciach, ktoré sa týkajú únosu. A poviem ti aj prečo. Pán Čarnogurský ako minister spravodlivosti zaviedol inštitút utajeného svedka. Nechci počuť, čo hovorila o ňom jedna z manželiek takého svedka, ktorá bola dopravená do Maďarska, jej manžel tri roky neexistuje, ona sa tri roky schovala tak, že ju ani Šátekov odbor nevedel nájsť. Práve preto, že už nechcela mať s takýmto inštitútom nič spoločné. Práve preto, pán Mikloško, my ako advokáti sa musíme postaviť mnoho ráz utajeným svedkom, zakukleným, ktorí sa prenášajú televíziou ako občania obhajujúci pravdu, z očí do očí. Ale mnoho ráz nám títo ľudia aj povedia, že ako môžeme dopadnúť. Ja mám však malého syna a rodinu, mám rád aj svoj život a nie raz za tie tri roky som sa o neho musel obávať. Práve kvôli týmto inštitútom, ktoré ste zaviedli do trestného práva a ktoré odhlasujete, pretože ste sa už dohodli na Trestnom poriadku. Prečo nezrušíte tento inštitút? Ak niekto vie pravdu a chce s ňou ísť na svetlo Božie, nech sa postaví. Platí rovnosť zbraní. Ja ako advokát sa musím v občianskom obleku, bez masky, postaviť svedkovi, ktorý je schovaný a ešte 300 km odo mňa a je prenášaný televíznou kamerou. A on si môže zariadiť všeličo. A ja som povedal, s kým a aké dôkazy zadovažovali orgány činné v trestnom konaní. Raz aj o tom bude debata. (Potlesk.)
Kollár, Boris, predseda NR SR (2021-12-09):
Prosím vás pekne, poslanci, vypnite si mobilné telefóne... telefóny v sále, viete dobre, že ich nemáte mať pustené. (Ruch v sále.) Zase pán poslanec Galis s tým telefónom. (Ruch v sále.) Nech sa páči, môžete pokračovať. (Povedané so smiechom.)
Pellegrini, Peter, podpredseda NR SR (2020-09-22):
Ďakujem veľmi pekne. Dávam teraz slovo pani spravodajkyni, ktorú určil navrhnutý gestorský výbor pre ľudské práva a národnostné menšiny, pani poslankyni Anne Remiášovej, nech sa páči, pani poslankyňa.
Muňko, Dušan, poslanec NR SR (2015-06-18):
Pán poslanec Zajac, iste viete, o čo sa jedná. A vláda týmto zákonom nechce sa dopustiť chyby. Ja nemal som rád pána Slotu, keď sa jednalo o automobilku KIA, ale riešil tie veci. Keby ich nebol riešil, tak iste KIA dneska nie je v Žiline a tých 20-tisíc ľudí, ktorí tam majú dneska zamestnanie, by ho asi nemalo. To je to isté. Vy vždycky kritizujete každú jednu vec, ktorá jednoducho je. Ten priemyselný park, dneska sme to mali na výbore, nemohla vláda pripraviť, pretože jednak stojí to peniaze a druhá vec je, preto je tento zákon, tak, že je tam zhruba 2 300 vlastníkov. Z tých 2 300 vlastníkov je možno 700 tých, ktorí sú mŕtvi, neexistujúci, čiže potrebujú vyriešiť sa veci. Nebudem sa zmieňovať, o ktorú akciu sa jedná, pretože vy už ste jednu veľkú akciu v KDH na Slovensku zastavili. Bohužiaľ, to je otázka zahraničného investora. Keď dôjde na Slovensko a chce stavať, buďme radi, že dáva pracovnú príležitosť ľuďom. A nie my budeme rozhodovať o tom, kde tá investícia bude. O tom rozhoduje ten, kto má peniaze a kto to vyhodnotil ako najlepšiu alternatívu pre seba. O tú investíciu bojujú tri štáty vedľa nás. Takže je zbytočné okolo tejto témy diskutovať. Záleží na vašom svedomí, či zahlasujete alebo nezahlasujete za to.
P. Hrušovský, predseda NR SR: (2005-12-13):
(Hlasovanie.) 141 prítomných, 63 za, 21 proti, 55 sa zdržalo, 2 nehlasovali. Návrh sme neschválili. Nech sa páči.
Danko, Andrej, podpredseda NR SR (2023-12-20):
Štyristodva, ty kokos. Pán Spišiak.
Rosová, Tatiana, poslankyňa NR SR (2010-08-06):
Ďakujem pekne za slovo. Vážená pani kolegyňa, keby človek počúval vaše vystúpenie a nepoznal by túto krajinu, musel by nadobudnúť presvedčenie, že v oblasti školstva je to tu jednoducho, jeden raj, jeden príklad pre svet. Žiaľbohu, ale okrem vás si to málokto myslí. Najmä si to určite nemyslia učitelia, ani rodičia a ani žiaci. Programové vyhlásenie v tejto oblasti nie je konkrétne, pretože je to rámec, je to filozofia. Ale je to filozofia a koncepcia, ktorú ste zjavne neporozumeli. Pevne verím, že pri konkretizácii v legislatívnych opatreniach to bude lepšie. Hovorili ste v závere svojho vystúpenia o experimente. Myslím, že ako bývalá štátna tajomníčka v predchádzajúcom volebnom období by ste radšej takéto slovo používať nemali, pretože, ak máme hovoriť o experimente, tak ním bolo to, čo ste nazývali školskou reformou. (Potlesk.)
Laurenčík, Milan, podpredseda NR SR (2021-02-05):
Prosím, reagujte na predrečníka.
Bugár, Béla, podpredseda NR SR (2011-07-07):
Je všeobecný súhlas s desaťminútovou prestávkou? Nie je. Budeme hlasovať. Nech sa páči, prezentujme sa a hlasujme o návrhu. (Hlasovanie.) Prítomných 138 poslancov, za 64, proti 69, zdržali sa 5. Návrh nebol odsúhlasený. Ďalej v rozprave vystúpi pán poslanec Kaliňák, nech sa páči.
Blanár, Juraj, podpredseda NR SR (2021-02-04):
Nech sa páči. Ešte vás poprosím chvíľočku, pani poslankyňa a predsedníčka výboru dokončí svoju faktickú poznámku. Nech sa páči.
Taraba, Tomáš, poslanec NR SR (2020-04-24):
Vážený pán Šeliga, ja som očakával skôr teraz, že vyzvete pani ministerku kultúry, aby nám prišla vysvetliť ten svoj blog, pretože ak ten blog znie tak, ako tu bol prečítaný, tak je to nechutný rasistický útok na rómsku komunitu na Slovensko. A to je úplne jedno, kto je adresátom takýchto urážok a dehonestovania. A ja si myslím, že rómska komunita a zaslúžime si to aj my ako poslanci, aby ministerka kultúry predstúpila a ospravedlnila sa za svoje dehonestujúce, rasistické vyjadrenia na adresu tejto komunity. Ďakujem pekne.
Červeňáková, Elena, poslankyňa NR SR (2019-06-20):
Ďakujem. Roky sa už hovorí o dlhodobej starostlivosti, či v zariadeniach sociálnych služieb, či v domoch ošetrovateľskej starostlivosti, či v agentúrach domácej ošetrovateľskej starostlivosti . Roky. Roky sa robia konferencie, roky sa tu poukazuje, aký máme problém v našej spoločnosti a, žiaľ, žiaľ, zmena vždy je len čiastková. Ja si dovolím tvrdiť, že v zariadeniach sociálnych služieb s ošetrovateľskou starostlivosťou sú tu umiestňovaní klienti, pacienti, imobilní pacienti, s nazogastrickými sondami, s PEG-mi, s tracheostomickými kanylami, kde sa poskytuje ozaj vysoká špecializovaná ošetrovateľská starostlivosť. Ošetrujú sa tu vredy predkolenia, dekubity sa tu ošetrujú. Musia sa títo ľudia polohovať, kŕmiť, dávať im piť. A toto majú v niektorých zariadeniach ľudia, čo sú umiestnení, odopierané. Žiaľbohu, čo sme pre nich urobili, pre tieto zariadenia sociálnych služieb, akým spôsobom sme im pomohli? Zariadeniam tieto výkony, samozrejme, zdravotné poisťovne vôbec nepreplácajú alebo im preplácajú len v minimálnej miere. Je na štáte, vláde, príslušných ministerstvách, aby sa vedeli postarať o našich občanov, o občanov, aby mali zvýšenú kvalitu svojho života a aby pri odchode z tohto sveta, zo života mali také podmienky, aby sme boli hrdé na tieto zariadenia. Lebo títo občania pracovali, odvádzali dane za našu spoločnosť a je naším záujmom sa o nich postarať. Ďakujem.
Jarjabek, Dušan, poslanec NR SR (2013-05-22):
Ďakujem pekne. Pán poslanec Kuffa, v prvom rade chcem, aby ste vedeli, že si o vás myslím, že ste veľmi dobrý človek a že myslíte úprimne to, čo hovoríte. Zase nedá mi, aby som nepovedal, že vás naozaj veľmi pozorne počúvam. Mám taký pocit, že už poznám celú vašu rodinu, všetky vaše príbehy v rámci rodiny. No však nakoniec ešte sme len v prvom roku volebného obdobia, tak predpokladám, že ešte niekoľkokrát vystúpite, a ako budem ešte bohatší o tieto skúsenosti. Ale to, čo ste, to, čo ste vy povedali, to bola taká klasická spravodajská informácia. To bol súhrn debaty. Neviem, či ste to takto mysleli. A myslím si, že kolega Petrák už vôbec nemusí vystupovať. Ďakujem za pozornosť.
Hrušovský, Pavol, podpredseda NR SR (2011-07-01):
Pán poslanec Droba.
Laurenčík, Milan, podpredseda NR SR (2022-02-22):
S faktickou poznámkou teraz pán poslanec Boris Susko, nech sa...
Jurinová, Erika, podpredsedníčka NR SR (2015-06-16):
Ďakujem veľmi pekne. Otváram všeobecnú rozpravu. Nedostala som žiadnu písomnú prihlášku. Pýtam sa, kto sa chce prihlásiť do rozpravy ústne? Uzatváram možnosť prihlásiť sa do rozpravy. Prihlásení sú dvaja, teda pani poslankyňa Mezenská a pán poslanec Viskupič. A dávam ako prvej slovo pani poslankyni Mezenskej.
Figeľ, Ján, podpredseda NR SR (2013-10-22):
Nech sa páči, Július Brocka.
Muránsky, Peter, poslanec NR SR (2014-06-04):
Ďakujem. Pani podpredsedníčka, viete, to, čo vy tu predvádzate, to je to neetické a to je to neúprimné, pretože vy ste sa ešte ani politicky nenarodili, keď KDH bojovalo za zrušenie Mečiarových amnestií. Ale to, čo tu robíte, je, vy podkladáte tento návrh kvôli tomu, aby neprešlo iné, aby neprešiel ten ústavný zákon o tom manželstve a ani reforma justície. Vy hľadáte všetky cesty, ako podporovať niečo, o čom dopredu viete, že neprejde, a ako nepodporiť to, o čom viete, že prejde. A to je neetické, až, by som povedal, prepáčte, nemorálne. A o konzistentnosti KDH, prosím vás pekne, nepochybujte. My sme konzistentní, a preto sme tu vyše 20 rokov. (Potlesk.)
Bugár, Béla, podpredseda NR SR (2019-06-27):
Vážené panie poslankyne, vážení páni poslanci, prosím, aby ste sa ukľudnili. Pristúpime k hlasovaniu. Prosím teraz; však kým sem príde, vidíte, už je 16.10, ešte minútu. Takže budeme, samozrejme, hlasovať o návrhu zákona poslancov Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa školský zákon, tlač 1468. Prosím teraz pána spravodajcu Ladislava Balódiho, aby uviedol jednotlivé hlasovania. Kartu máte, pán poslanec? [Hlasovanie o návrhu poslancov Národnej rady Slovenskej republiky Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1468.]
Laššáková, Jana, podpredsedníčka NR SR (2014-05-14):
Ďakujem pekne, pán minister. Poprosím vás, zaujmite miesto určené pre navrhovateľov a prosím spoločného spravodajcu z výboru pre hospodárske záležitosti poslanca Michala Bagačku, aby informoval Národnú radu o výsledku rokovania výborov o tomto návrhu vlády. Nech sa páči, pán spravodajca.
Grendel, Gábor, podpredseda NR SR (2023-06-27):
Musím vás, pán poslanec, upozorniť, že podľa rokovacieho poriadku musíte reagovať na rečníka v rozprave, nie na pána poslanca Suska alebo ostatných kolegov. Pán poslanec Ján Blcháč.
Paška, Pavol, predseda NR SR (2013-05-14):
Hlasujeme. (Hlasovanie.) 141 prítomných, 58 bolo za, 80 proti, 1 sa zdržal, 2 nehlasovali. Tento návrh sme neschválili.
Hraško, Igor, poslanec NR SR (2015-06-18):
Ďakujem za slovo. Kolega Susko, v prvom rade ma mrzí, že ste vôbec nereagovali na mňa, ale na kolegu Zajaca. A musím vám povedať, že vy si vždy vykladáte veci po svojom, tak ako vám to vyhovuje, aktuálne. Jasne sa to hovorí v rokovacom poriadku. A keď to tam nie je napísané, skúste to precizovať, aby v budúcnosti k takýmto situáciám nedošlo. Hovorím, že ste mali reagovať na mňa, ale vy sa furt stáčate niekde do minulosti, furt beriete nejaké iné príklady. Mňa nezaujíma momentálne, čo už je ako rozliate mlieko. Mňa zaujíma reálna situácia, ktorá je súčasná. A tú potrebujeme riešiť. Takže ak budete mať nabudúce korektný, zmysluplný komentár k môjmu vystúpeniu, tak sa vyjadrite k meritu veci, nie k tomu, čo už ovplyvniť nemôžeme. No a kolegovi Muňkovi môžem povedať, že možno si sedel na ušiach, lebo nepočúval asi to, čo som rozprával. Ja som hovoril o skrátenom legislatívnom konaní. A neviem, čomu nemám rozumieť, keď som citoval priamo z rokovacieho poriadku a ešte som to aj ukázal. A citoval som dokonca aj z predkladaného materiálu. Čomu v tom nie je rozumieť? Čiže vy ste buď úplne od veci, alebo proste úplne mimo kontextu, alebo ste len teraz pribehli do rokovacej sály a vyjadrujete sa k úplne niečomu inému, čoho sa absolútne podstata veci netýka. A takisto zavádzate zase niečo do minulosti. Mňa vôbec nezaujíma minulosť. To už sme prekonali, to už možno nevyriešime. Možno to budeme vedieť vyriešiť v budúcnosti vylepšením zákonov. Ale nám sa teraz jedná o reálnu situáciu. A tou je skrátené legislatívne konanie. A ja som povedal, že na skrátené legislatívne konanie tu nie je dôvod, preto zaň nezahlasujem.
Lukáč, Jozef, poslanec NR SR (2022-03-24):
Ďakujem za slovo. Chcem oznámiť členom výboru pre verejnú správu a regionálny rozvoj, že zasadnutie výboru bude zajtra ráno o 8.00 h.
Bugár, Béla, podpredseda NR SR (2017-03-28):
Pán poslanec, viete, že sme sa dohodli už dávnejšie, že takéto návrhy musia ísť najprv na poslanecké grémium. Po poslaneckom grémiu, samozrejme, môžme. Pardon, pani poslankyňa Remišová.
Kalist, Peter, poslanec NR SR (2011-06-01):
Ďakujem. Áno, očividne sa to viac podobá na náš klub. No, ja len chcel som Martinovi, predrečníkovi, poďakovať skutočne za taký náhľad. Aj za to, že tu spomenul ľudí, ktorí musia pracovať, ktorí majú štikačky, či už je to montážny závod zahraničného investora alebo je to upratovačka v nemocnici. Všetci musia plne dodržiavať pracovnú dobu. A myslím si, že ako SaS, tak členovia za hnutie Obyčajní ľudia, aj Igor Matovič, v tomto sme skutočne na jednej lodi a nám nezostáva nič iné, len sa snažiť nejakým spôsobom pokračovať. A naozaj treba si niekedy uvedomiť tie technické detaily, technické úskalia, ktoré však, keď budeme spolu chcieť, tak dokážeme prekonať. Či už je to návrh, ktorý navrhuje Martin Poliačik, alebo je to, čo navrhuje Igor Matovič, je to v princípe jedno. Pokiaľ sa nám podarí dosiahnuť cieľ, ktorý chceme, alebo ktorý teda vyjadrilo aj také obrovské množstvo voličov, či už bolo alebo nebolo úspešné, alebo platné to referendum, tak to určite bude správne. A SaS zníženie počtu poslancov podporuje. Poďme sa len dohodnúť na tom, že ako. Ďakujem.
Blaha, Ľuboš, poslanec NR SR (2017-04-06):
Pani Blahová, je to stále úbohejšie a úbohejšie! Keď SaS rozpráva o drogách a SMER-e? To je... Jako mňa picne! Tak vy, kde, ktorí riešite dlhé roky vnútrostranícke spory medzi Sulíkovým kokaínovým krídlom a Poliačikovým heroínovým krídlom, tak vy nám idete rozprávať o drogách? Mimochodom, vy ste v ktorom krídle, v kokaínovom alebo heroínovom? Tipoval by som: obe. (Ruch v sále.) Mne je srdečne ukradnutý celý Čistý deň a celému SMER-u. Tu ide iba o to, aby sa nelynčovali ľudia na základe vašich hlúpostí! To je celé. Vy tu nepleťte nejaké konšpirácie, to sú už také nezmysly, že to, to svet nevidel! Mňa by, mne naozaj evokuje už iba jedinú otázku. Veríte aj v chemtrails, veríte aj v reptiliánov, v čo ešte veríte, pani kolegyňa? Také konšpiračné bludy, aké ste tu teraz predviedli, to môže byť produkt jedine heroínu alebo kokaínu. Ďakujem.
Valocký, Jozef, poslanec NR SR (2012-06-20):
Ďalej dovoľte, aby sme hlasovali o pozmeňovacom návrhu pána poslanca Blanára.
Bugár, Béla, podpredseda NR SR (2016-04-28):
Budeme pokračovať ďalej. Ďalšiu otázku, deviatu, položil pán poslanec Lukáč ministrovi dopravy, výstavby a regionálneho rozvoja pánovi Brecelymu. Otázka znie: Aká je súčasná situácia v prípade „mimoriadnej situácie v doprave“, ktorý vyhlásila primátorka Prešova ešte 20. 11. 2015. Je vybraný nový zhotoviteľ diela na stavbe I68, odbočka Škultétyho? Pán minister, nech sa páči.
Karahuta, Jaroslav, poslanec NR SR (2021-05-13):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Číž, Miroslav, podpredseda NR SR (2015-01-29):
S faktickými poznámkami sa hlásia pani poslankyňa Janíková, Jarjabek, Brocka, Tomanová. Uzatváram možnosť prihlásiť sa s faktickou poznámkou. Slovo má pani poslankyňa Janíková.
Blanár, Juraj, podpredseda NR SR (2023-06-14):
Pán poslanec Mazurek, môžete reagovať na faktické poznámky.
Jarjabek, Dušan, poslanec NR SR (2011-02-04):
Dá sa, dá sa, ďakujem veľmi pekne, pán predsedajúci. V nadväznosti na to, čo povedal predrečník pán poslanec Paška, ja by som skutočne chcel povedať, je mi veľmi ľúto, že Koaličná rada dnes rozhodla o tom, že novinári sa dnes nezúčastňujú vo väčšom množstvo tohto veľmi zaujímavého opozično-koaličného dialógu, že ten parlamentný balkón je prázdny. Skutočne bol by som rád, keby Koaličná rada prehodnotila toto rozhodnutie v budúcich dňoch. No a myslím si, že pán, teda prejav pána Pašku tak zaujal, že odporúčam skutočne všetkým koaličným pánom poslancom, aby si ho čítali dvakrát denne a možno tie faktické poznámky budú iné. Ďakujem za pozornosť.
Antal, Peter, poslanec NR SR (2016-10-14):
Ďakujem. Ospravedlňujem sa, nestihol som sa prihlásiť k pánovi Budajovi a zistil som, že som nemal kartu, takže ak mi to prepáčite, ja v skratke. Pán poslanec, je v zastavanom území obce. To znamená, že kľudne k tomu svojmu domu ten, čo si vypil, bez problémov prejde, tie cestičky pre cyklistov väčšinou začínajú od zastavaného územia mimo a tak ďalej. Čiže on, a tam je ten rozdiel, cestička pre cyklistov, zastavané územie, to znamená po Bratislave sa môže jazdiť bez problémov takýmto spôsobom. Len v skratke. Ďakujem. (Reakcia z pléna.)
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme o návrhu, ako ho predniesol pán spoločný spravodajca. (Hlasovanie.) Prítomných 116 poslancov, za návrh hlasovalo 85, proti 29, zdržali sa 2 poslanci. Konštatujem, že sme návrh schválili do druhého čítania. Nech sa páči, pán spravodajca, uvádzajte druhé hlasovanie.
M. Číž, podpredseda NR SR: (2007-02-09):
(Hlasovanie.) Prítomných 123 poslancov, za návrh 68 poslancov, proti 7 poslancov, zdržalo sa 47 poslancov, nehlasoval 1 poslanec. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niektorí z poslancov chcú v zmysle § 85 zákona o rokovacom poriadku vystúpiť v rozprave. Nie. Vyhlasujem rozpravu za skončenú. Nech sa páči, pán spravodajca.
T. Rosová, poslankyňa: (2007-09-13):
A ďalšie, pán Martinák, 60 mil. na zbytočnú národnú učebnicu cudzích jazykov je čosi iné ako 1,4 mil. za literatúru 20. storočia. Ak niekto tvrdí, že v školských knižniciach sú významné diela 20. storočia zbytočné, je to na zváženie. Ale nie som tu od toho, aby som ja zastávala kroky bývalého pána ministra. Viacerí ste hovorili o tom, prečo teraz, prečo nie za celých osem rokov? Len chcem upozorniť, že z tých ôsmich rokov polovicu bol na ministerskom kresle váš kolega z vašej strany SMER – sociálna demokracia pán Ftáčnik. Ale určite nielen preto, na to boli aj dobré dôvody, najmä ten, že naozaj verejnosť ešte nemá ani celkom jasnú predstavu o tom, aká má byť škola a čo sú to tie nové a moderné metódy. O tom napokon svedčí aj poznámka pána poslanca Gogu preto, lebo skutočne to, že sa na niektorých školách vyučuje alternatívne a moderne, neznamená, že takých škôl je u nás prevaha. Ja do škôl chodím, rozprávam sa s učiteľmi, poznám, aké majú trápenia, aké majú bariéry, a to, čo som hovorila napríklad o inšpekcii, je skutočne reálna prax. Učí sa u nás metódami predvčerajšími, nie včerajšími.
Hrnčiar, Andrej, podpredseda NR SR (2017-05-09):
Končím možnosť nahlásiť sa s faktickými poznámkami. Dve faktické poznámky na vystúpenie pána poslanca. Nech sa páči, pán poslanec Galko.
P. Hrušovský, predseda NR SR: (2004-03-02):
D. Dubovská, poslankyňa: Ďakujem, pán predseda, za slovo. Ja by som možno len tak na doplnenie vzhľadom na to, že som sa zúčastnila na pracovnom výjazde do oblastí, ktoré tu boli práve predrečníkom spomínané, a to boli či Malacky, Skalica, Senica, treba povedať, že naozaj tento región momentálne zažíva jeden obrovský „boom“ a naozaj veľké rozvojové podnety prichádzajú aj zo zahraničia, priemyselné zóny sa tam naozaj vystavajú, čiže to opodstatnenie prítomnosti patričných súdov bude mať svoje opodstatnenie, ale chcem povedať, že aj tá Skalica, síce možno pán poslanec hovorí o tom, že sa dá to miesto prirovnať k tej šope jeho starej mamy, dúfam, že až takú veľkú šopu nemala, ale viem, že miestni zodpovední pripravili v prípade, že by obhájili svoju pozíciu, že by pripravili dosť dôstojné miesto na sídlo takéhoto orgánu. Takže ďakujem za pozornosť.
Kollár, Boris, predseda NR SR (2021-12-10):
V bloku, áno.
Pellegrini, Peter, predseda NR SR (2023-12-18):
Pani poslankyňa Holečková.
Kollár, Boris, predseda NR SR (2021-11-09):
S ďalšou faktickou pán poslanec Šefčík.
Danko, Andrej, predseda NR SR (2016-09-14):
Ďakujem, pán poslanec. Pán poslanec Osuský, nech sa páči.
Grendel, Gábor, podpredseda NR SR (2020-11-26):
Poprosím o pokoj v rokovacej sále.
Kalmárová, Viera, poslankyňa NR SR (2024-02-02):
Ďakujem pekne za slovo. Aj pán Krúpa ako mnohí dnes spomenuli brožúru Únos spravodlivosti, je to dielo, ktoré vzbudzuje hnev a smiech zároveň. Ja nie som teda milovníčka literatúry pokleslého druhu, to musím povedať, ale včera ma teda ten názov zaujal a pozrela som si elektronickú verziu v Pravde, tým naznačujem, že nebolo treba vydávať túto knižnú, a dostala som sa ku kapitole ´Ako prokurátori ÚŠP vnímajú obvinených´. Dôkazom nesprávneho vnímania obvinených prokurátormi je aj časť rozhovoru prokurátora Šantu pre denník Postoj, kde nazval bývalého špeciálneho prokurátora Kováčika pošahancom a vyjadril sa, že advokátovi Parovi dochádza para, teda takto sa, to je dôkaz o tom, že takto sa unáša spravodlivosť. Ďalším dôkazom má byť novoročný pozdrav Daniela Lipšica kolegom, v ktorom cituje Tolkiena. Ten citát nesie posolstvo, že je povinnosťou bojovať proti zlu, ktoré sa síce nikdy nedá poraziť celkom, ale je potrebné vytvoriť lepšie prostredie pre budúce generácie, a podľa autorov aj takto sa unáša spravodlivosť. Má to rovnakú logiku ako včerajší výrok ministra vnútra, kedy povedal, že páni Hamran a Mikulec sa obohacovali, a teraz počúvajte, na vlastný úkor. Teda neviem, či ich za to máme potrestať alebo pochváliť. A teda toľko k dôkaznej sile brožúry. (Potlesk.)
L. Gyurovszky, minister výstavby a regionálneho rozvoja SR: (2005-10-28):
Návrhom zákona sa do právneho poriadku Slovenskej republiky preberá smernica Európskeho parlamentu Rady 2004/42/ES o obmedzovaní emisií prchavých organických zlúčením unikajúcich pri používaní organických rozpúšťadiel v určitých farbách a lakoch a o výrobkoch na povrchovú úpravu vozidiel a o zmene a doplnení smernice 1999/13/ES. Vo vládnom návrhu zákona sa preberajú ustanovenia o pôsobnosti orgánov ochrany ovzdušia, povinnostiach výrobcov a dovozcov, o sankciách za porušenie povinností ustanovených týmto zákonom a ďalšie veci v súvislosti s touto smernicou. V čl. II sa novelizuje zákon č. 401/1998 Z. z. o poplatku za znečisťovanie ovzdušia. Predmetom tejto novely zákona je úprava lehoty na vydanie rozhodnutí o poplatku za znečisťovanie ovzdušia. Zmeny v ustanovení, ktoré súvisia so zmenami zisťovaní množstiev vypúšťaných znečisťujúcich látok podľa novej vyhlášky o monitorovaní emisií a kvality ovzdušia. Vážený pán predsedajúci, vážené pani poslankyne, páni poslanci, prosím vás o schválenie tohto návrhu zákona. Ďakujem.
J. Budaj, poslanec: (2002-01-30):
Vstup do Európskej únie nie je vstupom len do kongregácie, ktorú založili železiari, (to pripomínam pánovi Šebejovi, pretože tak to bolo na začiatku), ale je vstupom do spoločne zdieľaných hodnôt, ktoré sú založené aj na kresťanstve, aj na humanizme. Nie je dôvod, aby sa Slovensko pred tým uzatváralo.
Mikloško, Jozef, poslanec NR SR (2014-09-11):
Poviem dve slová k tomu, čo povedal môj predrečník, na tému poznať niekoho, zatelefonovať mu, zamailovať mu a tak ďalej. Voľakedy za komunistov nebol mail, ale tie telefonáty a hľadať si známych medzi nimi. Samozrejme, my sme boli úplne mimo, lebo sme nikoho nepoznali, iba na 1. mája, keď tam na tribúne sme museli občas zamávať, ale my sme nemávali, len oni tam mávali. Teraz je to, som dúfal, že to bude iné, ale je to veľmi podobné. Treba hľadať známych, kamarátov, známych známych a tak ďalej a temer všade, kde niekto niečo potrebuje, zavolať niekomu, doporučiť a tak ďalej, aby si to všimli, telefonovať, mailovať. Ja by som povedal, že iné je dať reálne doporučenie. To chodí vo svete, keď chcete nejaký post, keď chcete ísť na vedecké štipendium alebo neviem kde, tak vám autority dajú transparentné doporučenie, kde popíšu vašu činnosť, kto ste, čo ste, čo ste urobili, odporučia vás na tú a tú pozíciu. To je veľmi cenné a dôležité. Ja si myslím, že v tomto smere zákon o lobingu, ktorý tiež vypadol odtiaľto už opakovane, raz sa neschválil, druhýkrát vypadol, je veľmi dôležitý, treba to zlegalizovať. Keď som ja prišiel do amerického kongresu, neraz som tam bol, vždy sa ma opýtali: What can I do for you? Čo môžem pre vás urobiť, poraďte mi, čo mám robiť? Čiže tí lobisti sú na to, aby poradili, vysvetlili ľuďom, toto tu zaviesť by bolo veľmi dobré. Mrzí ma, že ten systém doporučovania cez známych a známych známych tu funguje. Žiaľ, bežný človek má dojem, že sa bez neho nikde nedostane. Ďakujem.
V. Veteška, podpredseda NR SR: (2005-06-30):
Poprosím o pokoj v rokovacej sále. Pán poslanec Minárik a kolegovia okolo vás, bude teraz hovoriť pán minister vnútra. Budeme prerokúvať správu o bezpečnostnej situácii v Slovenskej republike za rok 2004 . Správu ste dostali ako tlač 1119 a spoločnú správu výborov ako tlač 1119a. Prosím ministra vnútra Slovenskej republiky pána Vladimíra Palka, aby správu uviedol, a zároveň opäť vyzývam poslancov, aby bol pokoj v rokovacej sále, pretože naozaj vyhlásim prestávku a... (Ruch v sále.) Pán Bárdos a všetci ostatní okolo, poprosím, pán podpredseda vlády Csáky, keď vy budete hovoriť, tiež vám bude dobre, keď bude pokoj.
V. Švidroň, poslanec: (2007-09-14):
Pri každom zákone je dôležité to, čo vymedzuje, aký priestor vymedzuje. No tak tu sa k tej vecnosti vyjadrím tak, že skutočne podľa tohto zákona je možné všetko, všetko. Proste jednoducho liberalizmus si tu zavyvádzal, či už je to ten voľný trh so všetkým, čo na pôde školstva bude, alebo obsah, vzdelávanie, metódy, formy, nuž toto je experiment na deťoch. Bude neskoro, keď zistíme, že sme do vzdelávania pustili chaos. Ak aj niektorí učitelia, no tak už som prišiel o čas, ak... (Vystúpenie prerušené časomierou.)
B. Bugár, podpredseda NR SR: (2003-02-26):
(Hlasovanie.) Prítomných 118 poslancov, za návrh hlasovalo 116, zdržal sa 1, nehlasoval 1. Konštatujem, že Národná rada pridelila návrh tohto zákona výborom, určila tak gestorský výbor, ako aj príslušné lehoty výborom na jeho prerokovanie v druhom čítaní. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákon č. 281/1997 Z. z. o vojenských obvodoch a zákon, ktorým sa mení a dopĺňa zákon č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov . Návrh zákona ste dostali ako tlač 160, návrh na jeho pridelenie výborom máte v rozhodnutí pod č. 142. Za skupinu poslancov návrh zákona uvedie poslanec Peter Muránsky. Nech sa páči, máte slovo.
Hlina, Alojz, poslanec NR SR (2014-09-17):
Vážená pani predsedajúca, vážené kolegyne, kolegovia, predsa len drobnú poznámku, ja sa k tomu budem trošku venovať viac pri ÚPN, kto je schopný priniesť obeť tak biednu a úbohú, že sem príde aj o siedmej, alebo kto nie je schopný priniesť ani takú obeť. Viete, tu boli ľudia, ktorí boli roky v žalári. Na ich strane bola pravda, niekto iný mal moc, to je pamätný, pamätné slová týchto ľudí. To len inšpirovať a len pripomínať, že takí ľudia tu niekedy boli. Prosím vás, bolo rokovanie výborov kvôli tomu, aby nemuseli sem prísť o siedmej, aby si to dokončili, tak porušilo sa v zásade aj písané, aj nepísané pravidlá. Vznikla čarovná kombinácia. (Prerušenie vystúpenia predsedajúcou.)
M. Číž, podpredseda NR SR: (2009-02-17):
Vážené kolegyne, kolegovia, prerušujem dnešné rokovanie. Prerušujem rokovanie o tomto bode programu na dnešný deň. Príjemnú dobrú noc. Pokračujeme ráno o 9.00 hodine. (Prerušenie rokovania o 19.01 hodine.)
Číž, Miroslav, poslanec NR SR (2013-09-24):
Ďakujem. Len pre členov mandátového a imunitného výboru. Dneska výbor o 13. hodine nebude pokračovať. Termín ďalšieho pokračovania výboru stanovíme po skončení rozpravy k rokovaciemu poriadku.
Gál, Gábor, poslanec NR SR (2013-04-30):
Ďakujem. Pán poslanec Martvoň, pani predsedníčka Ústavného súdu Macejková povedala, že Ústavný súd túto situáciu vyrieši. Kebyže nevedia to vyriešiť, určite by dospeli aj možno k tomu záveru, že treba zákonnú úpravu, zákonnú zmenu. Ale aj v zmysle týchto zásad, ktoré chcete nešťastne aplikovať do nášho právneho poriadku, Ústavný súd môže použiť, môže podľa nich sa zariadiť. Nemusí k tomu byť nejaká zákonná úprava. A toto by bolo kóšer. Čiže Ústavný súd nebol v koncoch, nikto nás nežiadal o to, že treba zmeniť zákon, že treba zobrať to bremeno a rozhodnúť politicky, rozhodnúť silou, znásilniť justíciu, znásilniť tretiu moc v štáte tým, že zasahujeme do rozohratého procesu, a hlavne v skrátenom legislatívnom konaní. Vôbec toto nemyslíte ani vy vážne. Ďakujem pekne.
Hrnčiar, Andrej, podpredseda NR SR (2016-04-21):
Pán poslanec Kamenický.
Bublavý, Dušan, poslanec NR SR (2011-09-13):
Ďakujem za slovo. Vážený pán predseda, vážený pán minister, kolegyne, kolegovia, tak ako som už hovoril na pôde zahraničného výboru, tak aj teraz sa mi žiada povedať niekoľko slov k predloženej správe. Správa obsahuje veľa údajov, popisuje, ktorým smerom sa Slovenská republika uberala počas siedmich rokov pôsobenia v Európskej únii. Myslím si, že Slovensko za tých sedem rokov pôsobenia v Európskej únii sa nemá za čo hanbiť, ale nedá mi kriticky sa vyjadriť k súčasnému smerovaniu vládnej politiky, kedy viacerými vyjadrenia čelných predstaviteľov súčasnej vládnej moci poškodzujú dobré meno Slovenska tým, že otvorene hovoria, že sa treba prichystať na prechod na vlastnú menu, že sa nezapojíme do záchranného valu a podobné vyjadrenia. Rovnako sa kriticky pozerám na skutočnosť, že sme nedostatočne presadzovali záujmy Slovenska v projekte Dunajského regiónu, kde sme práve s Maďarskom zapojení do projektu Obnova a zachovanie kvality vôd. Myslím, že práve tu sme mohli využiť možnosť hovoriť o tom, že Maďarsko si neplní svoje záväzky, ktoré má voči Slovensku v projekte Vodného diela Gabčíkovo. Treba práve na pôde Európskej únie upozorňovať na tieto skutočnosti. Rovnako je treba kriticky hodnotiť postoj vlády k prijatej ústave Maďarska, i keď vieme, že je to dokument iného štátu. Tlak, ktorý sme vyvinuli na Maďarsko, aby odstránilo tie časti ústavy, ktoré zasahujú mimo územia Maďarska, považujem za veľmi vlažné a ako ukázal výsledok, tak aj je ten tlak neefektívny. Táto pštrosia politika posilnila Orbána a aj občan bez väzieb na Maďarsko sa môže stať maďarským občanom s volebným právom. Až tak ďaleko chce Orbán presadzovať svoju veľkomaďarskú politiku. Ďalším slabým miestom je využívanie a čerpanie eurofondov. Myslím si, že to nie je problém krátkodobý. Je treba sa sústrediť na efektívne využitie prostriedkov z eurofondov. Treba si uvedomiť, že sa blíži obdobie, kedy sa ide schvaľovať nový rozpočet. A ak sa budeme stále bičovať a len kriminalizovať čerpanie eurofondov a nezjednodušíme podávanie žiadostí a ich vyhodnotenie, tak čerpanie bude veľmi slabé, málo efektívne a je to na našu škodu. Vážené kolegyne, kolegovia, napriek všetkým týmto skutočnostiam, ktoré spomínam v tomto príspevku, som presvedčený, že Slovensko aj v ďalšom období bude platným a úspešným členom Európskej únie. Ďakujem za pozornosť.
Kollár Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 133 poslancov, za 87, proti 33, zdržalo sa 11, 2 nehlasovali. (Potlesk.) Konštatujem, že Národná rada navrhnuté uznesenie schválila. Pokračujeme hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa, je to tlač 1404, bod 57 schváleného programu. Prosím, spravodajcom... spoločným spravodajcom je člen Výboru pre sociálne veci poslanec Ján Kerekréti, prosím ho, aby hlasovanie uvádzal. Pán poslanec, kartu potom do toho pravého prístroja. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 1404.)
Pellegrini, Peter, predseda NR SR (2023-12-19):
Prezentujme sa a hlasujme o námietke pána poslanca. (Hlasovanie.) Prítomných 129 poslancov, za 46, proti 78, zdržalo sa 5. Túto námietku sme neschválili.
Grendel, Gábor, podpredseda NR SR (2023-06-22):
Musíte reagovať, pán poslanec, na pána Mičovského.
Danko, Andrej, predseda NR SR (2016-12-08):
Môžem vás poprosiť, pán Matovič, ak si v pléne Národnej rady dovolíte povedať vyhrážku predsedovi Národnej rady, že „však uvidí“, výslovne vás vyzývam, aby ste takéto prejavy v sále nerobil. (Potlesk.) Nebudete sa vyhrážať v sále! Nebudete sa fyzicky a iným spôsobom v sále vyhrážať. Naučte sa správať, ak vás to nenaučili, naučte sa správať! Nech sa páči, pani poslankyňa.
Grendel, Gábor, podpredseda NR SR (2023-05-10):
V rozprave teraz vystúpi pán poslanec Ján Mičovský.
Žiga, Peter, podpredseda NR SR (2024-04-24):
Hlasujeme o bode 4 pozmeňujúceho návrhu. (Hlasovanie.) 143 prítomných, 65 za, 77 proti, 1 sa zdržal. Návrh sme neschválili.
Verešová, Anna, poslankyňa NR SR (2019-05-21):
Ďakujem za to, že ste sa zapojili do diskusie, lebo takto nejako by to malo vyzerať a je namieste, aby ste svoje argumenty naozaj povedali práve v tomto pléne. No problém je, pani kolegyňa Vaľová, že tie správy, ktoré tu prerokúvame už dva dni, som nepísala ja ani moji kolegovia opoziční. Sú to správy, správy o stave krajiny, o tom, ako sa vláda, vlády stavajú alebo aké majú výsledky práve pri osobách so zdravotným postihnutím teraz a včera aj o situácii detí, ale aj ďalších všetkých osôb. No, ja som presvedčená, že to máme dedičstvo. Ako prepáčte, 12 rokov vládnuť a potom hovoriť, že tu niečo robia župani? Však a kto bol, kto boli župani? Kto je vláda? Kto sú župani? Kto boli za tých 12 rokov starostovia a primátori miest? Ja chcem povedať, že v Žilinskom samosprávnom kraji sme na prvom zasadnutí po, na prvom zasadnutí, ktoré viedla nová županka Erika Jurinová, sme zdvihli platy sociálnym pracovníkom. To bol prvý krok. Hneď, okamžite na prvom zasadnutí na návrh županky boli zdvihnuté platy sociálnym pracovníkom, lebo sme si vedomí, že veľmi málo dostávajú za svoju ťažkú prácu. A teraz následne, samozrejme, boli na základe tých nových legislatívnych zmien opäť zdvihnuté tieto platy sociálnym, sociálnym pracovníkom. Ja neviem, ako vládnuť 12 rokov a na všetkých postoch, od vlády počnúc cez župy až po mestá a obce, a potom hovoriť, že čo, spochybňovať to, čo hovoria komisári, a to, čo hovorí Najvyšší kontrolný úrad, je pre mňa akési zaujímavé.
Ďuriš Nicholsonová, Lucia, podpredsedníčka NR SR (2017-12-05):
Páni poslanci Jarjabek a pán poslanec Blaha, ja vás dôrazne upozorňujem, aby ste sa prestali infantilne rehotať počas rokovania Národnej rady Slovenskej republiky. (Reakcie z pléna.) Robíte to opakovane. Upozorňujete ma na to už aj vy v pléne, veď to vidíte na vlastné oči, tak sa ich prestaňte zastávať. Je mi jedno, z akej je strany. Robíte to naprieč celým politickým spektrom. Urážate tu kolegov, infantilne sa chichocete, toto je rokovanie Národnej rady Slovenskej republiky! Ja vás dôrazne upozorňujem, aby ste s tým prestali alebo vás nechám vykázať z rokovacej sály, lebo sem nepatríte v takomto stave. (Reakcie z pléna.) Pán poslanec Kvorka, nech sa páči.
J. Jasovský, poslanec: (2004-03-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako aj náležitosti, ktoré sú určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ, zjednotenie súladu s Ústavou Slovenskej republiky a vplyv na štátny rozpočet, kde chcem poznamenať, že zákon nebude mať finančný, ekonomický, environmentálny vplyv ani vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení. Problematika návrhu zákona nie je upravená v práve Európskej únie ani v práve Európskych spoločenstiev. Treba konštatovať, že problematikou nepatrí medzi prioritné oblasti Národného programu pre prijatie acquis communautaire, Partnerstva pre vstup, Bielej knihy, Screeningu ani Plánu legislatívnych úloh vlády Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 10. februára 2004 č. 580 a podľa § 71 rokovacieho poriadku navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre financie, rozpočet a menu, Výbor Národnej rady pre hospodárstvo, privatizáciu a podnikanie a Výbor Národnej rady pre verejnú správu, pričom za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v druhom čítaní vo výboroch do 23. apríla 2004 a v gestorskom výbore do 30. apríla 2004. Pán predsedajúci, otvorte, prosím, všeobecnú rozpravu, do ktorej sa zároveň ako spravodajca hlásim. Ďakujem pekne.
Hort, Milan, podpredseda NR SR (2011-02-10):
Ďakujem pekne. Pýtam sa vás pán poslanec, či chcete dať doplňujúcu otázku. Nech sa páči, maximálne v rozsahu dvoch minút.
Malatinský, Tomáš, minister hospodárstva SR (2014-07-03):
Ďakujem pekne. Vážený pán predseda, vážené poslankyne, poslanci, podstatu som uviedol už pri tom, pri tom prerokovaní predchádzajúceho bodu. Návrh zákona reaguje na Komisiou poukázané nedostatky, napomáha zosúladiť slovenskú právnu úpravu s textom smernice. Navrhované ustanovenia zákona odstraňujú duplicitnú právnu úpravu, čo napomôže ochrane spotrebiteľa a prispeje tým aj k zvýšeniu, k zvýšenej právnej istoty. Súčasťou predloženého návrhu je aj zmena zákona č. 78/1998 Z. z. o podmienkach predaja výrobkov a poskytovania tržieb na trhových miestach o zmene a doplnení zákona č. 455/1991 o živnostenskom podnikaní. Návrh odstraňuje obmedzenie brániace ambulantnému predaju v obciach, na území ktorých je umiestnená maloobchodná predajňa potravín. Návrh umožní predaj na tzv. farmárskych trhoch a prostredníctvom iných foriem ambulantného predaja využívaných malými domácimi chovateľmi, pestovateľmi a výrobcami poľnohospodárskych produktov. Návrh je v súlade s ústavou a ostatnými záväznými právnymi predpismi aj medzinárodnými, ktorými je Slovenská republika viazaná. Návrh zákona bude mať pozitívne sociálne vplyvy a tiež sociálny vplyv na podnikateľské prostredie. Nebude mať vplyv na rozpočet verejnej správy, na životné prostredie a na informatizáciu spoločnosti. Vážený pán predseda, vážené poslankyne, poslanci, prosím vás o podporu tohto zákona. Ďakujem.
Sulík, Richard, predseda NR SR (2011-07-08):
Prosím, hlasujte teraz. (Hlasovanie.) Prítomných 81 poslancov, hlasovali 4 za, 77 proti. Ani tento návrh sme neschválili. Nech sa páči.
B. Bugár, poslanec: (2010-01-29):
To znamená, že to, čo som hovoril v prvej mojej reakcii, že tu dochádza k zavádzaniu verejnosti. Bohužiaľ, takýchto prípadov je oveľa viac. A toto je najväčšia chyba pána ministra.
Janiš, Stanislav, poslanec NR SR (2012-02-29):
Ďakujem za slovo, pán predseda. Výbor pre hospodárstvo, výstavbu a dopravu ma určil za spravodajcu k vládnemu návrhu zákona, ktorým sa dopĺňa zákon č. 25/2006 Z. z. o verejnom obstarávaní, podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke náležitosti uvedené v rokovacom poriadku Národnej rady, ako i náležitosti určené v legislatívnych pravidlách. (Ruch v sále.) Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam Národnej rade, aby sa po rozprave uzniesla na tom, že uvedený návrh zákona prerokuje v druhom čítaní. Ďalej odporúčam, aby návrh zákona prerokovali ústavnoprávny výbor, výbor pre hospodárstvo a výstavbu... (Neutíchajúci ruch v sále. Prerušenie vystúpenia predsedajúcim.)